# Anaxandridész

### A Wikipédiából, a szabad lexikonból.

Anaxandridész (Kameirosz?, i.e. 5 század vége - i.e. 4. század második fele): görög komédiaköltő.

Rendkívül gazdag ember lehetett, mert ókori források említik, hogy aranyszegélyű bíbor köntöst viselt. A hagyomány megemlíti még férfias szépségét és hirtelen haragú, lobbanékony természetét: néhány sikertelen darabjának kéziratát állítólag elégette. 65 darabot írt, ezek közül i.e. 382-349 közt tízzel nyert első díjat a drámaversenyeken. Egy adat megemlíti mint jelentős epigrammaköltőt. Műveiből sajnos csak jelentéktelen töredékek maradtak fenn, 42 darabjának ismerjük a címét, ezek közül a „Kómódotragódia" a tragédia paródiája lehetett. A maga korában jelentős szerző volt: Arisztotelész több helyen is elismeréssel említi.

## [szerkesztés] Források

- Pecz Vilmos: Ókori lexikon I-IV. kötet. Budapest, Franklin Társulat, 1904. Lásd még itt.

A lap eredeti címe "http://hu.wikipedia.org../../../a/n/a/Anaxandrid%C3%A9sz.html"

Kategória: Ókori görög komédiaköltők

##### Views

- Szócikk
- Vitalap
- Aktuális változat

##### Keresés